3. 5. 94 De Europæiske Fællesskabers Tidende Nr. L 112/45 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 12. april 1994 om Tysklands støtte til stålvirksomheden EKO Stahl AG, Eisenhiittenstadt (Kun den tyske udgave er autentisk) (94/256/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Kul- og Stålfællesskab, særlig artikel 95, første og andet afsnit, efter høring af det rådgivende udvalg og efter samstem- mende og enstemmig udtalelse fra Rådet, og ud fra følgende betragtninger : Fællesskabets stålindustri gennemlever nu den vanske- ligste periode siden begyndelsen af 1980'erne. Dette skyldes dels den generelle økonomiske afmatning, der har haft betydelig indvirkning på industrieaktiviteterne gene- relt og især på stålindustrien, dels en alvorlig uligevægt mellem udbud og efterspørgsel med et deraf følgende kraftigt prisfald. Desuden har der generelt været tale om et svagt internationalt marked og et importpres, ligesom en handelspolitisk strid med USA har berørt en væsentlig del af Fællesskabet eksport til dette marked. Alle disse faktorer bidrager til en forværring af den finansielle situa- tion for næsten alle stålvirksomheder i Fællesskabet. II I november 1993 anmeldte Tyskland en plan for omstrukturering og delvis privatisering af EKO Stahl AG i Eisenhiittenstadt til Kommissionen. Virksomheden, som er beliggende i delstaten Branden- burg i den tidligere Deutsche Demokratische Republik (DDR), blev oprettet efter anden verdenskrig som et »Kombinat« under det socialistiske økonomiske system, der på det tidspunkt var i kraft i det pågældende område. Efter de to Tysklandes forening i 1990 blev den et aktie- selskab (Aktiengesellschaft). Den eneste aktionærer er Treuhandanstalt (THA), som er et offentligt organ, der optræder som holdingselskab for de tidligere statsejede selskaber i det tidligere DDR. | Ifølge den omstruktureringsplan, der blev anmeldt den 4. november 1993 og revideret den 12. november 1993, skal EKO Stahl ændre selskabsform fra et aktieselskab til et GmbH (Gesellschaft mit beschrånkter Haftung), og 60 % af aktierne skal overtages af den italienske Riva-koncern. Køberen vil være kontraktligt forpligtet til at overtage de resterende aktier på grundlag af indtjeningsevnen i perioden april til juni 1999 efter anmodning fra THA. Beslutningen om at sælge aktiemajoriteten til Riva blev truffet efter en generel udbudsprocedure, hvortil der ikke var knyttet betingelser, og som blev afsluttet i oktober 1993. Efter en tilbundsgående undersøgelse af de tre indkomne bud konkluderede THA, at Riva-koncernen havde afgivet det bedste bud. Tyskland indsendte derefter en sammenligning af de indkomne bud udarbejdet af THA og en række yderligere oplysninger om de forskel- lige bud.